ai4bharat/Pralekha huggingface dataset:
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
డిఎస్టి ఆధ్వర్యంలో ఎస్ఈఆర్బి-పవర్  అనే కొత్త కార్యక్రమాన్ని ప్రారంభించిన డాక్టర్ హర్ష్ వర్ధన్
భారతీయ విద్యాసంస్థలు మరియు ఆర్ అండ్ డి ప్రయోగశాలలలోని వివిధ ఎస్ & టి కార్యక్రమాలలో సైన్స్ మరియు ఇంజనీరింగ్ పరిశోధన ఆర్ధిక సహాయ కార్యక్రమాల్లో లింగ అసమానతను తగ్గించేందుకు ఉద్దేశించిన పథకం ఇది.
"పరిశోధన రంగంలో మహిళలు భాగస్వామ్యం పెంచి వారికి ప్రోద్బలం ఇవ్వడం మా ప్రభుత్వ అధిక ప్రాధాన్యత అంశం": డాక్టర్ హర్ష్ వర్ధన్
కేంద్ర సైన్స్ అండ్ టెక్నాలజీ, ఎర్త్ సైన్సెస్, ఆరోగ్య, కుటుంబ సంక్షేమ శాఖ మంత్రి డాక్టర్ హర్ష్ వర్ధన్ ఒక కార్యక్రమంలో మహిళా శాస్త్రవేత్తల కోసం ప్రత్యేకంగా రూపొందించిన “సెర్బ్-పవర్ ” అనే పథకాన్ని ప్రారంభించారు. ఈ-ప్లాట్ఫాం. సైన్స్ అండ్ ఇంజనీరింగ్ రీసెర్చ్ బోర్డ్  అనేది, కేంద్ర ప్రభుత్వ సైన్స్ అండ్ టెక్నాలజీ విభాగం  చట్టబద్దమైన సంస్థ, సైన్స్ మరియు ఇంజనీరింగ్ పరిశోధనలలో లింగ అసమానతలను తగ్గించడానికి భారతీయ విద్యాసంస్థలు మరియు ఆర్ అండ్ డి ప్రయోగశాలలలో వివిధ ఎస్ & టి కార్యక్రమాలకు సంబంధించి ఒక పథకాన్ని ఏర్పాటు చేయాలని ఆలోచిస్తోంది.
ఈ సందర్భంగా కేంద్ర మంత్రి మాట్లాడుతూ ఎస్ అండ్ టి పరిథిలో మహిళా పరిశోధకులను శక్తివంతం చేయడం యొక్క ప్రాముఖ్యతను నొక్కి చెప్పారు. “పరిశోధనా రూపకల్పనలో లింగ కోణాన్ని ఏకీకృతం చేయడం ప్రపంచ దృశ్యంలో గణనీయమైన దృష్టిని ఆకర్షించింది. పరిశోధనా శ్రామికశక్తిలో మహిళల భాగస్వామ్యం మరియు ప్రమోషన్ పెరగడం మా ప్రభుత్వం యొక్క ప్రధాన ప్రాధాన్యతలలో ఒకటి ”. ఉమెన్ ఫెలోషిప్ పథకం ద్వారా డిఎస్టి కొన్ని ముఖ్యమైన మహిళా సాధికారత విధానాలను ప్రవేశపెట్టిందని మరియు గతంలో వేలాది మంది మహిళా పరిశోధకులకు దిశానిర్దేశం ఇచ్చిందని ఆయన ప్రశంసించారు.
సెర్బ్-పవర్ పథకం లో రెండు అంశాలు ఉంటాయి. సెర్బ్-పవర్ ఫెలోషిప్  సెర్బ్-పవర్ పరిశోధన నిధులు.
A. సెర్బ్-పవర్ ఫెలోషిప్ :
a) లక్ష్యం: 35-55 ఏళ్ల మధ్య వయస్కులైన మహిళా పరిశోధకులు. ఐ సంవత్సరానికి 25 వరకు ఫెలోషిప్ లు, 75 మించకుండా
b) సహాయం: నిత్యం వచ్చే ఆదాయంతో పటు నెలకు రూ.15,000/- తో ఫెలోషిప్; పరిశోధన గ్రాంటు ఏడాదికి రూ. 10 లక్షలు; దీనితో పాటు ఏడాదికి ప్రతి ఒక్కరిపై చేసే ఖర్చు రూ.90,000/-
c). వ్యవధి: పొడిగింపునకు ఆస్కారం లేకుండా మూడేళ్ళ వ్యవధి. మొత్తం తన కెరీర్ లో ఒక సరే అవకాశం.
B. సెర్బ్-పవర్ పరిశోధన గ్రాంటు:
a) పవర్ గ్రాంటు మహిళా పరిశోధకులకు సాధికారతగా ఉంటుంది.
i. స్థాయిI : మూడేళ్ళకు రూ.60 లక్షల వరకు నిధుల స్థాయి ఉంటుంది.
ii. స్థాయి II : మూడేళ్లపాటు నిధుల స్థాయి రూ.30 లక్షల వరకు ఉంటుంది.
b. సెర్బ్-సిఆర్జి  మార్గదర్శకాలకు అనుగుణంగా రిఫరెన్స్ నిబంధనల ద్వారా పవర్ గ్రాంట్ నియంత్రించబడుతుంది.
ఈ ప్రయోజనం కోసం ఏర్పాటు చేసిన సెర్చ్-కమ్-సెలక్షన్ కమిటీ పవర్ ఫెలోషిప్ను గుర్తించడంలో సహాయపడుతుంది, అయితే పవర్ రీసెర్చ్ గ్రాంట్స్ను ఎంచుకోవడానికి ప్రస్తుత ప్రోగ్రామ్ అడ్వైజరీ కమిటీ  విధానం ఉపయోగించబడుతుంది.
ఇది ఏటా 25 పవర్ ఫెలోషిప్లను ఏర్పాటు చేయాలని ప్రతిపాదించబడింది. సంవత్సరానికి లెవల్ I & లెవల్ II లో మొత్తం 50 పవర్ గ్రాంట్లు మంజూరు చేయబడతాయి.
సెర్బ్-పవర్ ఫెలోషిప్లు మరియు గ్రాంట్లు కూడా జాతీయ దృష్టాంతంలో గుర్తింపు యొక్క ప్రమాణంగా ఉపయోగపడతాయని భావించారు. ఈ ప్రారంభోత్సవ కార్యక్రమానికి సెర్బ్ చైర్మన్ & డిఎస్టి సెక్రటరీ ప్రొఫెసర్ అశుతోష్ శర్మ, సెర్బ్ కార్యదర్శి ప్రొఫెసర్ సందీప్ వర్మ హాజరయ్యారు.
గిరిజన వ్యవహారాల మంత్రిత్వ శాఖ
వివిధ పరిశుభ్రత కార్యకలాపాల ద్వారా ప్రత్యేక స్వచ్ఛత ఉద్యమం 2.0ని పాటిస్తోన్న గిరిజన వ్యవహారాల మంత్రిత్వ శాఖ
ఏకలవ్య మోడల్ రెసిడెన్షియల్ పాఠశాలలకు చెందిన గిరిజన విద్యార్థులు స్వచ్ఛ కార్యక్రమాల్లో చురుకుగా పాల్గొన్నారు.
కార్యక్రమంలో భాగంగా రికార్డుల సమీక్ష మరియు ఫైళ్ల తొలగింపు
2 అక్టోబర్ నుండి 31 అక్టోబర్, 2022 వరకు అవుట్స్టేషన్ కార్యాలయాలు, అటాచ్డ్/సబార్డినేట్ ఆఫీసులలో కేంద్ర ప్రభుత్వం ప్రత్యేక స్వచ్ఛత ఉద్యమం 2.0 చేపట్టింది. ఇందులో భాగంగా కేంద్ర గిరిజన వ్యవహారాల మంత్రి శ్రీ అర్జున్ ముండా న్యూఢిల్లీ పార్లమెంట్ స్ట్రీట్లోని జీవన్ తారా భవనం, మరియు జాతీయ గిరిజన పరిశోధనా సంస్థలో గిరిజన వ్యవహారాల మంత్రిత్వ శాఖ కార్యాలయాలు మరియు విభాగాలను తనిఖీ చేశారు.
కేంద్ర గిరిజన వ్యవహారాల మంత్రి శ్రీఅర్జున్ ముండా తన మంత్రిత్వ శాఖలోని వివిధ కార్యాలయాలను సందర్శించిన సందర్భంగా కార్యక్రమంలో భాగంగా చేపట్టిన పలు చర్యలను కూడా సమీక్షించారు.
గిరిజన వ్యవహారాల మంత్రిత్వ శాఖ కార్యదర్శి శ్రీ అనిల్ కుమార్ ఝా మరియు గిరిజన వ్యవహారాల మంత్రిత్వ శాఖ అధికారులు మరియు సిబ్బంది కూడా కార్యక్రమంలో చురుకుగా పాల్గొన్నారు.
గిరిజన వ్యవహారాల మంత్రిత్వ శాఖ కార్యదర్శి జీవన్ తారా భవనం మరియు జాతీయ గిరిజన పరిశోధనా సంస్థలోని మంత్రిత్వ శాఖ సబార్డినేట్ డివిజనల్ కార్యాలయాలను సందర్శించారు.
మంత్రిత్వ శాఖ చేస్తున్న పాత రికార్డుల తొలగింపు మరియు డిజిటలైజేషన్ కసరత్తుల ప్రక్రియను కార్యదర్శి సమీక్షించారు. రికార్డు గదిని తనిఖీ చేసి అధికారిక విధానాల ప్రకారం తొలగించబడ్డ ఫైళ్లు, రికార్డులను పరిశీలించారు.
ఈ కార్యక్రమం కార్యాలయాల్లో పరిశుభ్రత మరియు ఫిర్యాదులు, వీఐపీ రిఫరెన్స్ మరియు పార్లమెంటరీ సమస్యల పెండింగ్ను తగ్గించడం లక్ష్యంగా పెట్టుకుంది.
దేశవ్యాప్తంగా విస్తరించి ఉన్న ఏకలవ్య మోడల్ రెసిడెన్షియల్ పాఠశాలలు, అనుబంధ కార్యాలయాలతో సహా 300 కంటే ఎక్కువ ప్రాంగణాల్లో ఈ కార్యక్రమం జరిగింది.
ఏకలవ్య మోడల్ రెసిడెన్షియల్ పాఠశాలలకు చెందిన గిరిజన విద్యార్థులు స్వచ్ఛ కార్యక్రమాల్లో చురుకుగా పాల్గొన్నారు.
అధికారులు మరియు సిబ్బందికి పరిశుభ్రమైన పని వాతావరణాన్ని అందించడం గిరిజన వ్యవహారాల మంత్రిత్వ శాఖ లక్ష్యంగా పెట్టుకుంది. ప్రభుత్వ శాఖలలో పరిశుభ్రత గురించి ప్రభుత్వ అధికారులకు అవగాహన కల్పించడం లక్ష్యంగా ఈ అవగాహన డ్రైవ్ నిర్వహించబడుతోంది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
ప్రభుత్వ ఉద్యోగుల కోసం కెపాసిటీ బిల్డింగ్ ప్లాన్ ని ప్రారంభించిన డాక్టర్ జితేంద్ర సింగ్
సిబిపి అనేది అధికారులకు శిక్షణ ఇవ్వడానికి మరియు నైపుణ్యాలు మరియు సామర్థ్యాలను బట్టి అధికారులు మరియు సిబ్బందిని హేతుబద్ధీకరించడానికి ప్రధాని మోదీ చేపట్టిన కొత్త చొరవ అని తెలిపిన డాక్టర్ జితేంద్ర సింగ్
"ప్రభుత్వంలో సులభమైన ఆర్థిక మరియు పర్యావరణ అనుకూలమైన పనితీరుకు దారితీసే ఈ-గవర్నెన్స్పై ప్రధాని మోదీ ఉద్ఘాటించారు": డాక్టర్ జితేంద్ర సింగ్
మన జీవితాలను సమూలంగా మార్చడానికి ఏఐ సిద్ధంగా ఉన్నందున శిక్షణ మాడ్యూళ్లను నిరంతరం అప్డేట్ చేయాలని సిబిసికి పిలుపునిచ్చిన డిఒపిటి మంత్రి
కేంద్ర సైన్స్ & టెక్నాలజీ సహాయ మంత్రి , ఎంఓఎస్ పిఎంఓ, పర్సనల్, పబ్లిక్ గ్రీవెన్స్, పెన్షన్స్, అటామిక్ ఎనర్జీ మరియు స్పేస్ డాక్టర్ జితేంద్ర సింగ్ ప్రభుత్వ ఉద్యోగుల కోసం కెపాసిటీ బిల్డింగ్ ప్లాన్ ని ఈరోజు న్యూ ఢిల్లీలోని డిఒపిటి ప్రధాన కార్యాలయంలో డాక్టర్ జితేంద్ర సింగ్ ప్రారంభించారు.
డిఓపిటితో సంప్రదించి కెపాసిటీ బిల్డింగ్ కమిషన్  ఈ ప్రణాళికను రూపొందించింది.
ఈ సందర్భంగా డాక్టర్ జితేంద్ర సింగ్ మాట్లాడుతూ అధికారులకు శిక్షణ ఇచ్చేందుకు మరియు నైపుణ్యాలు మరియు సంపాదించిన సామర్థ్యాలను బట్టి అధికారులు మరియు సిబ్బందిని హేతుబద్ధీకరించడానికి ప్రధాన మంత్రి శ్రీ నరేంద్ర మోదీ చేపట్టిన కొత్త చొరవ సిబిపి అని అన్నారు. ఇది ప్రభుత్వ కార్యాలయాల పరివర్తనకు ప్రాధాన్యతనిస్తుందని చెప్పారు.
“ప్రభుత్వంలో సులభమైన ఆర్థిక మరియు పర్యావరణ అనుకూల పనితీరుకు దారితీసే ఈ-గవర్నెన్స్పై ప్రధాన మంత్రి శ్రీ నరేంద్ర మోదీ ఉద్ఘాటించారు. ఇది సులువు విశదీకరణను సూచిస్తుంది. ఇఆఫీస్ ఆర్థిక వ్యవస్థకు దారి తీస్తుంది. ఇది ఫైల్ పనిని తొలగించడం వలన సమయం మాత్రమే కాకుండా పర్యావరణ అనుకూలమైనది.ప్రధాని మోదీ ప్రారంభించిన పరిపాలనా సంస్కరణలు సమర్థవంతమైన, పారదర్శకమైన మరియు అవినీతి రహిత పరిపాలనను సృష్టించే లక్ష్యంతో ఉన్నాయి” అని అన్నారు.
డాక్టర్ జితేంద్ర సింగ్ మాట్లాడుతూ కర్మయోగి ప్రారంభం మాడ్యూల్ను ప్రభుత్వ ఉద్యోగులందరికీ ఇండక్షన్ ట్రైనింగ్లో భాగంగా చేశామని రోజ్గార్ మేళా కింద ప్రభుత్వ ఉద్యోగంలో చేరిన కొత్త రిక్రూట్లకు కూడా అదే అమలు చేశామని చెప్పారు. దీనికి 6వ సీక్వెల్గా నిన్న 51,000 మంది యువతకు ప్రధాని మోదీ అపాయింట్మెంట్ లెటర్లను అందజేశారని తెలిపారు.
ఆర్టిఫిషియల్ ఇంటెలిజెన్స్ మన అభ్యాసం మరియు పని సంస్కృతిని విస్తృతం చేయబోతున్నందున వివిధ శిక్షణా మాడ్యూళ్లను నిరంతరం నవీకరించాలని మరియు సవరించాలని సిబిసికి డిఒపిటి మంత్రి పిలుపునిచ్చారు.
"ఈ సాంకేతికత యుగంలో రెట్టింపు సమయం ఐదు సంవత్సరాల నుండి ఒక సంవత్సరం కంటే తక్కువకు కుదించబడింది" అని మంత్రి తెలిపారు.
ఏఎస్ఓ స్థాయి నుండి జెఎస్ వరకు అన్ని స్థాయిల ప్రభుత్వ ఉద్యోగులకు ఐగాట్ శిక్షణా మాడ్యూల్స్ మరియు సెక్రటరీల కోసం కూడా కొన్ని ఎంపిక చేసిన కోర్సులను రూపకల్పన చేసినందుకు సిబిపిని ప్రశంసిస్తూ, మంత్రుల కోసం కూడా ఇదే విధమైన శిక్షణా మాడ్యూల్ను రూపొందించాలని డాక్టర్ జితేంద్ర సింగ్ సిబిసి ఛైర్మన్ శ్రీ ఆదిల్ జైనుల్భాయ్ను కోరారు.
ఐగాట్ ప్లాట్ఫామ్లో 700 కోర్సులను ప్రవేశపెట్టినట్లు సీబీసీ చైర్మన్ మంత్రికి తెలియజేశారు. దాదాపు 3 మిలియన్ల మంది కేంద్ర ప్రభుత్వ ఉద్యోగులలో, 1 మిలియన్ సిబ్బంది రైల్వేలో, మరో 1 మిలియన్ మంది సిఏపిఎఫ్లలో మరియు మిగిలిన 1 మిలియన్ మంది మినిస్ట్రీలు మరియు డిపార్ట్మెంట్లలో ఉన్నారని ఆయన చెప్పారు. 80% నైపుణ్యాలు క్రియాత్మక మరియు ప్రవర్తనా నైపుణ్యాలకు సంబంధించినవి అయితే కేవలం 20% నిర్దిష్ట పనులు మరియు పాత్రలకు సంబంధించిన డొమైన్ ఆధారితవి.మిషన్ కర్మయోగి మరియు ఐగాట్ 'కరంచారి'లను 'కరమయోగులు'గా మార్చడమే లక్ష్యంగా పెట్టుకున్నాయని ఆయన చెప్పారు.
ప్రధాన మంత్రి కార్యాలయం
జాతీయ సాంకేతిక విజ్ఞాన దినం నాడు శాస్త్రవేత్తల ను ప్రశంసించిన ప్రధాన మంత్రి
ఇతరుల జీవితాల లో ఒక వాస్తవికమైనటువంటి విభిన్నత ను తీసుకొనిరావడం కోసం విజ్ఞానశాస్త్రాన్ని మరియు సాంకేతిక విజ్ఞానాన్ని ఉపయోగిస్తున్న దేశ శాస్త్రవేత్తలు అందరిని ప్రధాన మంత్రి శ్రీ నరేంద్ర మోదీ ఈ రోజు న ప్రశంసించారు.
(శ్రీ మోదీ జాతీయ సాంకేతిక విజ్ఞాన దినం సందర్భం లో తన సందేశాన్ని ట్విటర్ లో ఈ క్రింది విధం గా పొందుపరచారు.
‘‘ఇతరుల జీవితాల లో ఒక వాస్తవికమైన విభిన్నత ను తీసుకురావడం కోసం విజ్ఞానశాస్త్రం తాలూకు ఫలితాల తో పాటు సాంకేతిక విజ్ఞానం తాలూకు ఫలితాల ప్రభావ సామర్థ్యాన్ని వినియోగం లోకి తెస్తున్నటువంటి వారందరి కి జాతీయ సాంకేతిక విజ్ఞాన దినం సందర్భం నాడు మన దేశ ప్రజలు ప్రణామాన్ని ఆచరిస్తున్నారు. 1998వ సంవత్సరం లో ఇదే రోజు న మన శాస్త్రజ్ఞులు సాధించిన అసామాన్యమైన ప్రగతి ని మనం స్మరించుకొందాము. అది భారతదేశ చరిత్ర లో ఓ మహత్వపూర్ణమైన ఘటన’’ అని ఆయన అన్నారు.
పోఖ్ రణ్ పరీక్షలు 1998వ సంవత్సరం మే నెల 11వ తేదీ న జరిగిన సంగతి ని ప్రధాన మంత్రి ప్రస్తావిస్తూ, అప్పట్లో పరమాణు సంబంధిత పరీక్షలు కేవలం ఒక బలమైన రాజకీయ నాయకత్వం కారణం గానే సంభవమయ్యాయి.
ప్రధాన మంత్రి తన ‘మన్ కీ బాత్’  ధారావాహిక కార్యక్రమం లోని ఒక భాగం లో ఈ పరీక్షల కు సంబంధించి ఆడిన మాటల ను కూడా తన సందేశం లో జత పరచారు.
‘‘పోఖ్ రణ్ లో 1998వ సంవత్సరం లో జరిగిన పరీక్షలు ఒక బలమైన రాజకీయ నాయకత్వం ఎటువంటి విభిన్నత్వాన్ని సాధ్యపడేటట్టు చేయగలుగుతుందనే విషయాన్ని సైతం చాటి చెప్పాయి. పోఖ్ రణ్ ను గురించి, భారతదేశ శాస్త్రవేత్తల ను గురించి మరియు అటల్ గారి అసాధారణమైనటువంటి నేతృత్వాన్ని గురించి #MannKiBaat ధారావాహిక కార్యక్రమం లో భాగం అయిన ఒక కార్యక్రమం లో నేను ప్రస్తావించాను. ఆ వేళ నేను ఏమన్నానో ఇదుగో ఇక్కడ గమనించండి’’ అని ఆయన పేర్కొన్నారు.
‘‘ఈ రోజు న, ప్రపంచాన్ని కోవిడ్-19 బారి నుండి విముక్తం చేయడం కోసం జరుగుతున్న ప్రయత్నాల లో సాంకేతిక విజ్ఞానం ఎందరికో సాయపడుతోంది. కరోనావైరస్ ను ఓడించే పద్ధతుల ను కనుగొనడం కోసం సాగుతున్నటువంటి పరిశోధన లో మరియు నూతన ఆవిష్కరణ లో మునుముందు న నిలచి పరిశ్రమిస్తున్న వారందరికీ నేను నమస్కరిస్తున్నాను. ఆరోగ్యప్రదమైనటువంటి మరియు ఉత్తమమైనటువంటి ఒక భూగ్రహాన్ని సృజించడం కోసం సాంకేతిక విజ్ఞానాన్ని మనం ఉపయోగించుకొంటూ ముందంజ వేయగలమా’’ అని కూడా శ్రీ మోదీ ట్విటర్ లో తన మనోభావాల ను అక్షరబద్ధం చేశారు.
రక్షణ మంత్రిత్వ శాఖ
కార్ నికోబార్ నుంచి చేపల వేట పడవను రక్షించిన ఐఎన్ఎస్ ఐరావత్
అండమాన్, నికోబార్ దీవుల సముదాయంలోని కార్ నికోబార్ వద్ద సముద్ర జలాల్లో ఆగిపోయిన చేపల వేట పడవ సలేత్ మాథా-II నుంచి, ఈ నెల 30న రాత్రి 11 గంటలకు సహాయ సందేశాన్ని ఐఎన్ఎస్ ఐరావత్ అందుకుంది. ఆపరేషన్ సముద్రసేతు-IIలో భాగంగా, ఇండోనేషియాలోని జకార్తాకు కొవిడ్ ఉపశమన సామగ్రి అందించి, తిరిగి వస్తూ ఈ ప్రాంతానికి చేరుకున్నప్పుడు ఐఎన్ఎస్ ఐరావత్కు సందేశం అందింది. వెంటనే సాయం అందించేందుకు గరిష్ట వేగంతో చేపల వేట పడవ వద్దకు చేరుకుంది. పోర్టుబ్లెయిర్కు చెందిన ఆ చేపల వేట పడవ పొడవు 20 మీటర్లు. ఏడుగురు సిబ్బంది ఉన్నారు. 29వ తేదీన ఉదయం నుంచి గేర్ బాక్స్లో లోపం కారణంగా ఆ పడవ అక్కడే ఆగిపోయింది. అప్పటి నుంచి సహాయాన్ని అర్థిస్తూ సందేశాలు పంపుతున్నారు. ఆ ప్రాంతంలో 25 నాట్లకుపైగా వేగంతో గాలులు వీస్తున్నాయి. మూడున్నర మీటర్ల ఎత్తుతో కెరటాలు విరుచుకుపడుతున్నాయి. చురుగ్గా ఉన్న నైరుతి రుతుపవనాల కారణంగా అప్పుడప్పుడు వర్షాలు కూడా పడుతుండడంతో ఐఎన్ఎస్ ఐరావత్తో ఆ పడవ అనుసంధాన ఏర్పాట్లు చాలా కష్టమయ్యాయి. తదుపరి సహాయం కోసం ఐఎన్ఎస్ ఐరావత్ ఆ చేపల పడవను నౌకాశ్రయానికి తీసుకెళుతోంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 200.61 కోట్ల డోసులు  అందించారు
గత 24 గంటల్లో 26,04,797 డోసులు అందించారు
దేశవ్యాప్త క్రియాశీల కేసుల సంఖ్య 1,45,654
మొత్తం కేసుల్లో క్రియాశీల కేసులు 0.33%
ప్రస్తుత రికవరీ రేటు 98.47%
గత 24 గంటల్లో 18,517 మంది కోలుకున్నారు. దీంతో, కోలుకున్నవారి మొత్తం సంఖ్య 4,31,32,140 కు పెరిగింది.
గత 24 గంటల్లో 20,557 కొత్త కేసులు నమోదయ్యాయి.
రోజువారీ పాజిటివిటీ రేటు 4.13%
వారపు పాజిటివిటీ రేటు 4.64%
గత 24 గంటల్లో చేసిన 4,98,034 కొవిడ్ పరీక్షలతో కలిపి ఇప్పటివరకు 87.06 కోట్ల పరీక్షలు చేశారు.
మంత్రిమండలి
ప్రధానమంత్రి ఆవాస్ యోజన - గ్రామీణ్  ను 2019 మార్చి తర్వాత కూడా కొనసాగింపుకు మంత్రి మండలి ఆమోదం తెలిపింది
ప్రధానమంత్రి ఆవాస్ యోజన - గ్రామీణ్  ను 2019 మార్చి తర్వాత కూడా అమలుచేయడానికి ప్రధానమంత్రి శ్రీ నరేంద్రమోదీ అధ్యక్షతన సమావేశమైన కేంద్ర మంత్రి మండలి ఆమోదం తెలియజేసింది.
వివరాలు :
· పీఎంఏవై-జి రెండవ దశ కింద 2022 నాటికి మొత్తం కోటీ 95 లక్షల గృహాలు నిర్మించాలన్నది లక్ష్యం.
· ప్రధానమంత్రి ఆవాస్ యోజన - గ్రామీణ గృహనిర్మాణ పధకం కొనసాగింపు.
· పీఎంఏవై-జి మొదటి దశ కు ప్రస్తుతం ఉన్న నిబంధనల ప్రకారం, 2019-20 వరకు  గ్రామీణ్ రెండవ దశలో 76 వేల 5 వందల కోట్ల రూపాయల అంచనా వ్యయం తో 60 లక్షల గృహాలు నిర్మించాలన్నది లక్ష్యం. 
· ప్రస్తుతం అమలులో ఉన్న విధానాన్ని అనుసరించి ఈ పధకం / కార్యక్రమం పై మూడవ పక్షం మూల్యంకనం ఆధారంగా మదింపు, ఆమోదం అనంతరం, వచ్చే ఆర్ధిక కమీషన్ కాలపరిమితి లో 2019-20 తర్వాత 2021-22వరకు ఈ పధకాన్ని కొనసాగింపు.
· పి డబ్ల్యు ఎల్ పరిమితి దాటిన రాష్ట్రాలు / కేంద్ర పాలిత ప్రాంతాల కు ప్రాధాన్యం ఇస్తూ - ఆర్ధిక మంత్రిత్వ శాఖ తో సంప్రదించి , గ్రామీణాభివృద్ధి మంత్రి అనుమతితో ఈ రాష్ట్రాలు / కేంద్ర పాలిత ప్రాంతాలకు లక్ష్యాలను కేటాయిస్తూ - తుది ఆవాస్+ జాబితా నుండి పెర్మనెంట్ వెయిట్ లిస్ట్  లోకి అదనంగా అర్హత కలిగిన గృహాలను కోటీ 95 లక్షల గరిష్ట పరిమితి వరకు చేర్చడం.
· 2019-20 వరకు కార్యక్రమ యాజమాన్య యూనిట్ , జాతీయ సాంకేతిక సహాయ ఏజెన్సీ  ల కొనసాగింపు.
· ప్రస్తుతం అమలులో ఉన్న ఈ బీ ఆర్ యంత్రా0గం ద్వారా, ఈ పధకం చెల్లుబాటు వరకు అదనపు ఆర్ధిక సహాయాన్ని తెచ్చుకోవడం.
· కార్యక్రమ నిధులలో పరిపాలనాపరమైన ఖర్చులను 4 శాతం నుండి 2 శాతానికి తగ్గింపు. కార్యక్రమ నిధులనుండి పరిపాలనా ఖర్చులకు కేటాయించిన 2 శాతం నిధులను విభజించాలి. కార్యక్రమ నిధులలో 0.30 % కేంద్రం స్థాయిలో నిలిపి ఉంచాలి. కార్యక్రమ నిధిలో మిగిలిన 1.70 % పరిపాలనా పరమైన నిధిగా రాష్ట్రాలకు / కేంద్రపాలిత ప్రాంతాలకు విడుదల చేయాలి.
ప్రయోజనాలు :
1.95 కోట్ల గరిష్ట పరిమితికి లోబడి - గృహాలు లేక మరియు / లేదా శిధిలమైన ఇళ్లలో నివాసముంటున్న గ్రామీణ ప్రాంత ప్రజలకు 2022 నాటికి పక్కా గృహాలు కల్పించడం జరుగుతుంది.
ప్రధాన మంత్రి కార్యాలయం
మహాత్మా గాంధీ జయంతి నేపథ్యంలో ఆయనకు ప్రధానమంత్రి నివాళి
మహాత్మా గాంధీ జయంతి సందర్భంగా ప్రధానమంత్రి శ్రీ నరేంద్ర మోదీ ఇవాళ ఆయనకు నివాళి అర్పించారు.
ఈ మేరకు ‘ఎక్స్’ పోస్ట్ ద్వారా పంపిన ఒక సందేశంలో:
“గాంధీ జయంతి నేపథ్యంలో మహాత్మునికి శిరసాభివందనం చేస్తున్నాను. ఆయన నిత్యసత్యాలైన ఆయన ప్రబోధాలు మన మార్గంలో సదా వెలుగులు ప్రసరిస్తూనే ఉంటాయి. ప్రపంచవ్యాప్తంగా విస్తరించిన మహాత్ముని ప్రభావం ఐక్యత, కరుణల స్ఫూర్తిని మరింత ముందుకు తీసుకెళ్లేలా యావత్ మానవాళికి సదా ఉత్తేజమిస్తుంది. ఆయన కలల సాకారానికి మనం అవిశ్రాంతంగా కృషి చేద్దాం. మహాత్ముడు కలలుగన్న మార్పువైపు పయనించేలా యువతలో ఐక్యత, సామరస్యాలను ప్రోది చేయడంలో ఆయన బోధనలు ఉత్ప్రేరకంగా నిలుస్తాయి” అని ప్రధానమంత్రి పేర్కొన్నారు.
రాష్ట్రపతి సచివాలయం
పత్రికా ప్రకటన
కేంద్ర నిఘా కమిషనర్ గా శ్రీ సంజయ్ కొఠారీ ఇవాళ ఉదయం 10:30 గంటలకు రాష్ట్రపతి భవన్ ప్రాంగణంలో నిర్వహించిన కార్యక్రమంలో రాష్ట్రపతి సమక్షాన పదవీ ప్రమాణ స్వీకారం చేశారు.
మహిళా, శిశు అభివృద్ధి మంత్రిత్వ శాఖ
పిల్లల కోసం పిఎం కేర్స్ పథకం
కోవిడ్-19 మహమ్మారి కారణంగా తల్లిదండ్రులను కోల్పోయిన లేదా చట్టపరమైన సంరక్షకులు లేదా దత్తత తీసుకున్న తల్లిదండ్రులను పోగొట్టుకున్న పిల్లలకు మద్దతుగా ప్రధాన మంత్రి పిల్లల కోసం పీఎం కేర్స్ పథకాన్ని ప్రకటించారు. పిల్లల సమగ్ర సంరక్షణ మరియు రక్షణను నిరంతరాయంగా అందించడం మరియు ఆరోగ్య బీమా ద్వారా వారి శ్రేయస్సును అందించడం, విద్య ద్వారా వారిని శక్తివంతం చేయడం మరియు 23 సంవత్సరాల వయస్సు వరకు ఆర్థిక సహాయంతో స్వయం సమృద్ధి కోసం వారిని సన్నద్ధం చేయడం ఈ పథకం యొక్క లక్ష్యం. ఈ పథకాన్ని ఆన్లైన్ పోర్టల్ pmcaresforchildren.in ద్వారా యాక్సెస్ చేయవచ్చు.
18 సంవత్సరాలు నిండిన సమయంలో కార్పస్ రూ.10 లక్షలు అయ్యే విధంగా గుర్తించబడిన ప్రతి బిడ్డ ఖాతాలో లెక్కించబడిన మొత్తం జమ చేయబడింది. పోస్ట్ ఆఫీస్ నెలవారీ ఆదాయ పథకంలో రూ.10 లక్షల కార్పస్ పెట్టుబడి పెట్టడం ద్వారా పిల్లలు 18 మరియు 23 సంవత్సరాల మధ్య నెలవారీ స్టైఫండ్ని పొందేందుకు అర్హులు. వారికి 23 ఏళ్లు నిండిన తర్వాత రూ.10 లక్షలు అందుతాయి. బంధువుల వద్ద ఉంటున్న పిల్లలకు మిషన్ వాత్సల్య పథకం కింద నెలకు రూ.4000/- అందుతోంది. ఈ పథకం కింద, సమీపంలోని కేంద్రీయ విద్యాలయ సంఘటన్/కస్తూర్బా గాంధీ బాలికా విద్యాలయం లేదా ప్రైవేట్ పాఠశాలల్లో ప్రవేశానికి సదుపాయం కల్పించబడింది. ఇంకా, రూ.20,000/-ల స్కాలర్షిప్ 1-12 తరగతిలో ఉన్న పాఠశాలకు వెళ్లే పిల్లలందరికీ అందించబడుతుంది. భారతదేశంలో వృత్తిపరమైన కోర్సులు / ఉన్నత విద్య కోసం విద్యా రుణం పొందడంలో పిల్లలకు కూడా సహాయం చేస్తారు, దీని కోసం పిఎం కేర్స్ ఫండ్ వడ్డీని భరిస్తుంది. పిల్లలందరూ ఆయుష్మాన్ భారత్ ప్రధాన్ మంత్రి-జన్ ఆరోగ్య యోజన  కింద రూ. 5 లక్షల ఆరోగ్య బీమా కవరేజీతో నమోదు చేయబడ్డారు. వారికి 23 ఏళ్లు వచ్చే వరకు ఆరోగ్య బీమా కవరేజీ అందించబడుతుంది.
ఏఐసీటీఈ ఆమోదించిన సంస్థలు మరియు కోర్సులలో చదవడానికి ఆల్ ఇండియా కౌన్సిల్ ఫర్ టెక్నికల్ ఎడ్యుకేషన్  అమలు చేస్తున్న 'స్వనాథ్ స్కాలర్షిప్ స్కీమ్ ఫర్ స్టూడెంట్స్' ప్రయోజనాలను కూడా ఈ పిల్లలు పొందవచ్చు. ఈ పథకం కింద, ప్రతి విద్యార్థికి సంవత్సరానికి రూ.50,000/- చదువుతున్న ప్రతి సంవత్సరం  కళాశాల రుసుము చెల్లింపు, కంప్యూటర్, స్టేషనరీ, పుస్తకాలు, పరికరాలు, సాఫ్ట్వేర్ మొదలైన వాటి కొనుగోలు కోసం ఏకమొత్తంగా అందించబడుతుంది.
ఏఐసీటీఈ కింద, "ఏఐసీటీఈ కౌశల్ ఆగ్మెంటేషన్ మరియు పునర్నిర్మాణ మిషన్" , దేశంలోని అన్ని ఏఐసీటీఈ ఆమోదించిన సంస్థలకు ఉద్యోగాలలో నైపుణ్యం కలిగిన మానవశక్తి కొరత మరియు వారి తక్కువ నైపుణ్యం స్థాయిని అధిగమించడం కోసం ఈ బాలలు కవర్ చేయబడతారు.
పిఎం కేర్స్ ఫర్ చిల్డ్రన్ స్కీమ్ కింద రాజస్థాన్ మరియు అస్సాం రాష్ట్రాలలో అర్హత పొందిన 206 మరియు 55 మంది పిల్లలకు రూ.16.84 కోట్లు మరియు రూ.4.44 కోట్లు బదిలీ చేయబడ్డాయి.
పీఎం కేర్స్ ఫర్ చిల్డ్రన్ స్కీమ్ కింద పిల్లలకు స్వీయ జీవనోపాధి, ఆత్మవిశ్వాసం మరియు ప్రేరణ కోసం సహాయం అందించబడింది. ఈ పథకం దేశవ్యాప్తంగా అమలు చేయబడుతుంది మరియు వారి సమగ్ర సంరక్షణ మరియు రక్షణ మరియు ఆర్థిక స్వాతంత్ర్యం కోసం ప్రయోజనాలను అందిస్తుంది.
ఈ సమాచారాన్ని కేంద్ర మహిళా శిశు అభివృద్ధి శాఖ మంత్రి శ్రీమతి స్మృతి జుబిన్ ఇరానీ ఈరోజు లోక్సభలో లిఖితపూర్వకంగా సమాధానం రూపంలో ఇచ్చారు.
ప్రధాన మంత్రి కార్యాలయం
130 కోట్లకు పైగా ప్రజల వ్యూహాత్మక శక్తితో పాటు, ఒక పెద్ద ఆర్థిక శక్తి కి రాజధానిగా ఉన్న ఢిల్లీ వైభవం సుస్పష్టంగా ఉండి తీరాలి: ప్రధాన మంత్రి
ఢిల్లీ లో 21వ శతాబ్ద ఆకర్షణలను తీర్చిదిద్దడం కోసం కృషి జరుగుతోంది: ప్రధాన మంత్రి
దేశంలో ప్రతి ఒక్క నగరం అది చిన్న నగరమైనా లేదా పెద్ద నగరం అయినా భారతదేశ ఆర్థిక వ్యవస్థకు ఒక కేంద్రం గా మారనుందని, అయితే దేశ రాజధానిగా ఢిల్లీ ప్రపంచం లో తనదైన ఉనికిని నిలబెట్టుకొంటున్న 21వ శతాబ్ద భారతదేశం తాలూకు శోభ ఉట్టిపడాలని ప్రధాన మంత్రి శ్రీ నరేంద్ర మోదీ ఈ రోజున వ్యాఖ్యానించారు. ఈ పాత నగరాన్ని ఆధునికీకరించడానికి ఎన్నో ప్రయత్నాలు జరుగుతున్నాయని ఆయన చెప్పారు. మొట్టమొదటి డ్రైవర్ లెస్ మెట్రో కార్యకలాపాలతో పాటు, నేశనల్ కామన్ మొబిలిటీ కార్డు ను ఢిల్లీ మెట్రో ఎయర్ పోర్ట్ ఎక్స్ప్రెస్ లైన్ కు విస్తరించడాన్ని కూడా వీడియో కాన్ఫరెన్స్ మాధ్యమం ద్వారా మొదలుపెట్టిన తరువాత ప్రధాన మంత్రి ఆ కార్యక్రమంలో ప్రసంగించారు.
ప్రభుత్వం పన్ను రిబేటులను ఇవ్వడం ద్వారా ఎలక్ట్రిక్ మొబిలిటీకి ప్రోత్సాహకాన్ని అందించిందని శ్రీ మోదీ అన్నారు. రాజధాని లో పాత మౌలిక సదుపాయాలను ఆధునిక సాంకేతిక విజ్ఞానం పై ఆధారపడ్డ మౌలిక సదుపాయాల వలే మార్పు చేయడం జరుగుతోందని ఆయన చెప్పారు. ఈ ఆలోచనా విధానం వందల కొద్దీ కాలనీల సువ్యవస్థీకరణ ద్వారా మురికివాడ నివాసుల జీవన స్థితిగతులను మెరుగుపరచే ఏర్పాటులోను, పాతవైపోయిన ప్రభుత్వ భవనాలను పర్యావరణ మిత్రపూర్వకమైన ఆధునిక భవనాలుగా మార్చడంలోను ప్రతిబింబిస్తోందని ఆయన అన్నారు.
ఒక పాత పర్యటక కేంద్రమైన ఢిల్లీని, అలాగే 21వ శతాబ్ది ఆకర్షణలను ఈ నగరంలో ఆవిష్కరించేందుకు కృషి సాగుతోందని ప్రధాన మంత్రి స్పష్టం చేశారు. ఢిల్లీ అంతర్జాతీయ సమావేశాలకు, అంతర్జాతీయ ప్రదర్శనలకు, అంతర్జాతీయ వ్యాపార ప్రధాన పర్యటనలకు ఒక అభిమానపూర్వక గమ్యస్థానంగా మారుతున్న కారణంగా రాజధానిలోని ద్వారక ప్రాంతంలో దేశం లోనే అతిపెద్దదైన కేంద్రాన్ని నిర్మించడం జరుగుతోందని ఆయన వివరించారు. అదే విధంగా ఒక అతిపెద్ద భారత వందన ఉద్యానవనం తో పాటు, పార్లమెంటు నూతన భవన సముదాయం తాలూకు పని మొదలైనట్లు ఆయన వివరించారు. ఇది ఢిల్లీ లో వేల కొద్దీ ప్రజలకు ఉపాధిని ప్రసాదించడమే కాకుండా, నగర రూపురేఖలను కూడా మార్చివేస్తుందని ఆయన అన్నారు.
తొలి డ్రైవర్ లెస్ మెట్రో కార్యకలాపాలు, ఢిల్లీ మెట్రో ఎయర్పోర్ట్ ఎక్స్ ప్రెస్ కు నేశనల్ కామన్ మొబిలిటీ కార్డు విస్తరణ ప్రారంభం సందర్భంలోను రాజధాని నగర పౌరులకు ప్రధాన మంత్రి శుభాకాంక్షలు తెలియజేస్తూ, ‘‘ఢిల్లీ ఒక పెద్ద ఆర్థిక, వ్యూహాత్మక శక్తి కి రాజధానిగా ఉన్నందువల్ల ఇక్కడ ఈ నగరం వైభవం కళ్ళకు కట్టాలని’’ పేర్కొన్నారు.
సహకార మంత్రిత్వ శాఖ
సహకార సంస్థల వర్గీకృత సమాచార నిర్వహణ
సహకార మంత్రిత్వ శాఖ వివిధ రాష్ట్రాలు/ కేంద్ర పాలిత ప్రాంతాలు, ఎన్.సి.యు.ఐ, నేషనల్ ఫెడరేషన్లు, నాబార్డ్, ఎన్.డి.డిబి, ఎన్.ఎఫ్.డి.బి. వంటి చట్టబద్ధమైన సంస్థల క్రియాశీలక భాగస్వామ్యంతో దేశవ్యాప్తంగా అన్ని రంగాలు జాతీయ సహకార డేటాబేస్ను అభివృద్ధి చేసే ప్రక్రియను ప్రారంభించింది. ఈ ప్రతిపాదిత డేటాబేస్ దేశంలో సహకార ఉద్యమాన్ని బలోపేతం చేయడానికి విధాన రూపకల్పన & అమలులో వాటాదారులందరికీ తగు విధంగా దోహదం చేస్తుంది. నేషనల్ కోఆపరేటివ్ డేటాబేస్ అభివృద్ధి మొదటి దశలో మూడు రంగాలకు చెందిన సహకార సంఘాల డేటా సేకరణ జరపనున్నారు. ఇందులో పీఏసీలు, డైరీ, మత్స్య రంగంలోని సహకార సంఘాల డేటా సేకరణ చేపట్టడం జరుగుతోంది. రాష్ట్ర ప్రభుత్వాలు, కేంద్రపాలిత ప్రాంతాలతో సహా అన్ని వాటాదారులతో విస్తృతమైన సంప్రదింపుల తర్వాత సహకార మంత్రిత్వ శాఖ ప్రాథమిక వ్యవసాయ రుణ సంఘాల  కోసం మోడల్ బైలాలను సిద్ధం చేస్తోంది. ఈ మోడల్ బైలాస్ గ్రామం/ పంచాయతీ స్థాయిలో బహుళార్ధసాధక శక్తివంతమైన ఆర్థిక కేంద్రంగా పీఏసీఎస్ ను స్థాపించడానికి మరియు పాడి పరిశ్రమ, మత్స్య పరిశ్రమ, ఎల్పీజీ/ పెట్రోల్/ డీజిల్ డీలర్షిప్ ఏజెన్సీ, బ్యాంకింగ్ కరస్పాండెంట్, సాధారణ సేవా కేంద్రాలు మొదలైన వాటితో సహా 25 కంటే ఎక్కువ కార్యకలాపాలను చేపట్టేలా చేస్తుంది. ఇది ప్రాథమిక క్రెడిట్ సొసైటీల సభ్యులకు దోహదం చేస్తుంది. ఈ విషయాన్ని సహకార మంత్రి శ్రీ అమిత్ షా ఈరోజు రాజ్యసభలో ఒక ప్రశ్నకు లిఖితపూర్వకంగా అందించిన సమాధానంలో తెలిపారు.
ప్రధాన మంత్రి కార్యాలయం
ప్రధానమంత్రి - ఫ్రాన్స్ అధ్యక్షుడి మధ్య టెలిఫోన్ సంభాషణ
ప్రధానమంత్రి నరేంద్ర మోదీ ఇవాళ మాననీయ ఫ్రాన్స్ రిపబ్లిక్ అధ్యక్షుడు ఇమ్మాన్యుయేల్ మేక్రాన్తో ఫోన్ద్వారా సంభాషించారు. ప్రపంచ మహమ్మారి కోవిడ్-19 సంక్షోభం ఫలితంగా ఫ్రాన్స్లో అనేకమంది ప్రాణాలు కోల్పోవడంపై ప్రధానమంత్రి సంతాపం తెలిపారు. ఈ సందర్భంగా ప్రస్తుత సంక్షోభానికి సంబంధించి జాతీయ, అంతర్జాతీయ అంశాలపై వారు చర్చించారు. పరిస్థితిని చక్కదిద్దేందుకు ప్రపంచవ్యాప్త సహకారం, సంఘీభావాలకుగల ప్రాముఖ్యాన్ని వారిద్దరూ గుర్తించారు. వైరస్ వ్యాప్తి నిరోధం కోసం, వ్యాధి పీడితులకు చికిత్సతోపాటు వైరస్ నిరోధక టీకాలపై పరిశోధనల దిశగా చేపట్టాల్సిన చర్యలపై రెండు దేశాల నిపుణుల బృందాలు ఎప్పటికప్పుడు చురుగ్గా సమాచారం ఇచ్చిపుచ్చుకోవడానికి వారిద్దరూ అంగీకరించారు.
కోవిడ్-19 సంక్షోభాన్ని ఆధునిక ప్రపంచ చరిత్రలో ఒక మలుపుగా ప్రధానమంత్రి అభివర్ణించగా ఫ్రాన్స్ అధ్యక్షుడు ఆయనతో ఏకీభవించారు. అలాగే ప్రపంచీకరణలో మానవ కేంద్రక భావనను ప్రోదిచేసే దిశగా ప్రపంచానికి ఇదొక అవకాశం కల్పించిందన్నారు. ఈ నేపథ్యంలో మానవాళి మొత్తాన్నీ ప్రభావితం చేసే వాతావరణ మార్పువంటి ప్రపంచాన్ని కలవరపెట్టే ఇతర సమస్యల పరిష్కార ప్రాముఖ్యాన్ని నాయకులిద్దరూ గుర్తించారు. ఇక ప్రస్తుత సంక్షోభ సమయంలో ఆఫ్రికాసహా వర్ధమాన దేశాల అవసరాలపై ప్రపంచ దేశాలు ప్రత్యేకంగా దృష్టి సారించాల్సిన ఆవశ్యకతను నొక్కి చెప్పారు. ప్రపంచ మహమ్మారి సృష్టించిన సంక్షోభం కారణంగా ఇళ్లకు పరిమితమైన ప్రజానీకానికి యోగాభ్యాసం ద్వారా మానసిక, శారీరక శ్రేయస్సు సమకూరుతుందని ప్రధానమంత్రి పేర్కొన్నారు. ఫ్రాన్స్ అధ్యక్షుడు మాననీయ మేక్రాన్ ఈ అభిప్రాయంతో ఏకీభవించారు. ప్రస్తుత ఆరోగ్య సంక్షోభం నేపథ్యంలో ఫ్రాన్స్లోనూ యోగాభ్యాసం చేస్తున్నవారి సంఖ్య పెరుగుతున్నదని ఆయన చెప్పారు. ప్రస్తుత కష్ట సమయంలో మానవాళి కేంద్రక సంఘీభావ స్ఫూర్తిని ముందుకు తీసుకెళ్లడంలో భారత-ఫ్రాన్స్ భాగస్వామ్యం తన వంతు పాత్ర పోషించగలదని ఇద్దరు నాయకులూ పేర్కొన్నారు.
(
యువజన వ్యవహారాలు, క్రీడల మంత్రిత్వ శాఖ
భారత భారత హాకీకి పునర్వైభవంహాకీకి
భారత్కు ఒలింపిక్స్లో హాకీ విభాగం నుంచి పతకం అందాలన్న కోరిక నెరవేరేందుకు మనదేశ హాకీ జట్టుకు దాదాపుగా 41 సంవత్సరాల కాలం పట్టింది. టోక్యో ఒలింపిక్స్ 2020 లో దృఢమైన పురుషుల హాకీ జట్టు భారత్కు పతకం అందించి తీపి విజయాన్ని సాధించిపెడుతూ చరిత్రను తిరగరాసింది. టోక్యో ఒలింపిక్స్లో భారత జట్టు సాధించిన కాంస్యం కేవలం పతకం మాత్రమే కాదు.. అది కోట్లాది మంది దేశ ప్రజల ఆశల్ని, కలల సాకారం చేసిన మధురానుభూతి. గతంలో ప్రపంచ హాకీని భారతదేశం శాసించింది. ఒలింపిక్స్లో ఎనిమిది సార్లు స్వర్ణ పతక విజేతగా నిలిచింది. అయితే, గత నాలుగు దశాబ్దాలలో ఆధునిక హాకీకి అనుగుణంగా ఎదగలేకపోతోంది. ఆస్టర్ టర్ఫ్ యొక్క ఆగమనం,ఆట నియమాలలో అపూర్వమైన మార్పులు ప్రపంచ స్థాయి పోటీలలో పోరాడుతున్న భారత హాకీ అదృష్టం మందగింపునకు కారణమయ్యాయి. కానీ భారత హాకీ జట్టు కింది స్థాయి నుండి పైకి లేచి పుంజుకునే మార్గంలో సాగుతోంది. మన్ప్రీత్ సింగ్ కెప్టెన్సీలో చివరకు ఒలింపిక్స్లో అత్యధిక మంది కోరిన పతకాన్ని భారత్ గెలుచుకుంది. ఈ చారిత్రాత్మక విజయానికి భారత బృందాన్ని అభినందించిన ప్రధాన మంత్రి నరేంద్ర మోదీ, “ఇది సరికొత్త భారతదేశం, పూర్తి విశ్వాసంతో కూడిన భారతదేశం. ఇది చారిత్రాత్మక రోజు, ఈ రోజు ప్రతి భారతీయుడి జ్ఞాపకార్థం ఎప్పటికీ నిలిచి ఉంటుంది. స్వదేశానికి కాంవారు మన దేశంలోని యువతకు కొత్త ఆశను అందించారు. వారు మన దేశంలోని యువతకు కొత్త ఆశను అందించారు." అని పేర్కొన్నారు. అభినందన వేడుకలో బృందంలోని క్రీడాకారులు అందరూ తమతమ సంతకాలతో కూడిన హాకీ స్టిక్ను ప్రధాన మంత్రికి అందజేశారు. ఇప్పుడు లక్షలాది మంది భావి హాకీ క్రీడాకారులకు రెక్కలు అందించిన ఈ స్టిక్, ప్రధాన మంత్రి అందుకున్న బహుమతుల ఆన్లైన్ బిడ్ వస్తువులలో చేర్చబడింది. ఈ స్టిక్ను ఎవరు పొందాలనుకుంటున్నారో వారు,, ప్రధాని ఆన్లైన్ బిడ్డింగ్ సైట్ - pmmementos.gov.in/ లో పాల్గొని పొందవచ్చు. సెప్టెంబర్ 17 నుండి ప్రారంభమైన ఈ ఆన్లైన్ బిడ్ అక్టోబర్ 7 వరకు కొనసాగుతుంది. వేలం ద్వారా సేకరించిన మొత్తం నమామి గంగే ప్రాజెక్ట్, గంగా నది పరిరక్షణ మరియు పునరుజ్జీవన కార్యక్రమానికి ఖర్చు చేయబడుతుంది.